Helgarblað 9. ? 12. desember 201618 Umræða MagnesíuM Kísill Hin fullkomna tvenna fyrir Heilsu og fegurð Óháðir menn n Og bæjarins verstu og jafnaðarmennska É g var beðinn um að koma um daginn á aðventustund í kirkju Óháða safnaðarins á horni Stakkahlíðar og Há - teigsvegar , en þaðan á ég góðar barnsminningar , bæði frá Sunnudagaskóla með séra Emil Björnssyni og frá leikskólaárum í austurkjallara sömu byggingar . Nú er þar prestur gamall kunn - ingi frá háskólaárum , séra Pétur Þorsteinsson , mörgum vel kunnur fyrir frumlegt orðaglens , svo að ég kom þar með ánægju á sunnudags - kvöldi og heyrði meðal annars hinn afbragðsfína Gradualekór syngja metnaðarfulla dagskrá . Ég hafði frjálsar hendur með mitt erindi , þó hafði þess verið getið að gaman væri að heyra eitt - hvað minnst á jólagjafir , svo ég hóf spjallið á að vera svo hégómlegur að lesa upp úr eigin bók , reyndar gamalli , eða Gulleyjunni , sem er hálfur grunnurinn undir sýningu Þjóðleikhússins sem nú er í gangi , þ.e.a.s. söngleiknum Djöflaeyjunni , en þar segir meðal annars : ? Í Gamla húsinu voru jólin tekin alvarlega . Tommi vann ekki , Lína spáði hvorki í spil né bolla , Baddi drakk ekki , Dollí lét Danna í friði . Einu verkin sem unnin voru fyrir utan þrifaböðin , ef þeim varð við - komið ( yfirleitt var botnfrosið í baðkarinu úti í vaskahúsi á þessum árstíma ) voru góðverkin . Góðverkin : Þegar búið var að skreyta húsið svo að veggirnir voru orðnir eins og kóralrif var af - gangsskrautið gefið fátæka fólk - inu í bröggunum allt í kring . Prúð - búin sendinefnd skundaði hlaðin gjöfum um hverfið . Drykkfelldri ekkju sem aldrei hafði keypt jóla - tré afhenti Baddi tveggja feta háan jólatréstopp . Öðru heimili þar sem húsbóndinn hafði drukkið út sparisjóðinn sem konan önglaði saman fyrir jólamatnum gaf Dollí borðskreytingu sem traustustu eikar borð hefðu svignað undan . Gréta litla , kona Hreggviðs kúlu - varpara , fékk dyrakrans með fæðingunni í Betlehem . Krossinn var negldur á krossviðarplötu sem skorðuð hafði verið fyrir dyrunum í stað hurðarinnar sem húsbóndinn molaði í drykkjuæði nokkrum dög - um fyrr . Sæunn kattakelling fékk mistilteina . ? Tvíburarnir ? Bæjarins verstu Eftir að hafa ákveðið að lesa þetta , þar sem vandræði fólks í bröggum eru skoðuð í aðeins kómísku ljósi hefðbundinnar þriðjupersónu-frá - sagnar varð mér hugsað til manns sem hafði samband við mig löngu eftir að Gulleyjan og þær bækur komu út , því hann hafði áhuga á að bera undir mig sína sögu . Höfund - ar fá oft þannig tilmæli , og maður hefur svona varann á sér með að fara að eyða tíma í erindisleysu , en sá sem sneri sér til mín í þetta sinn talaði þannig að það vakti áhuga minn . Við hittumst yfir kaffi og hann sagði mér fyrst að hann hefði lesið Djöflaeyjutrílógíuna um Thulekampinn og að hann hafi þekkt umhverfið og tímabilið og frásagnarefnið ; jafnvel fyrirmyndir að persónum . Og að sjálfur hafi hann alist upp á svipuðum slóðum . Sagan hans reyndist mögnuð : hann fæddist árið 1946 , eitthvað tæpum níu mánuðum eftir að megnið af ameríska setuliðinu kvaddi Ísland í stríðslok , meðal annars faðir hans . Þá var móðir þess sem sagði mér frá , ung reglu - söm verkakona , ólétt af tvíburum ; viðmælanda mínum og bróður hans . Móðirin var með lasna móður sína á framfæri og eignaðist svo drengina sína . Hún bjó við þannig kjör að húsnæðið sem hún réð við var lekur gamall kofakjallari vest - ur í bæ , við hlið Camp Knox . Þar var hvorki heitt rennandi vatn né miðstöðvarkynding , bara kolaofn við einn vegginn og svo úti kamar , sem fauk um koll í hvassviðrum . Og húsnæðið lak þannig að í rign - ingum þurfti að dreifa krukkum og fötum og koppum um öll gólf til að taka við vatninu . Móðirin sinnti þó drengjunum og þeir komu læsir og bráðgerir í Melaskóla þegar þeir höfðu aldur til , og voru settir beint í besta bekkinn . Þeir höfðu enn ekki gert sér grein fyrir að þeir væru eitthvað öðruvísi , og líkaði vel við skólafélaga ? buðu meira að segja einhverjum heim . Bekkjar - bræður komu í heimsókn einn rigningardaganna þegar vaska - fötunum hafði verið dreift undir lekann . Og gestkomandi drengirnir urðu furðu lostnir , og flúðu svo er þeir þurftu að komast á klósett , og var bent á hrörlegan útikamar - inn . Tvíburadrengirnir skildu síðan hvað bekkjarfélögunum hafði þótt skrýtið við þeirra heimilisaðstæður þegar þeir fengu svo að sjá heim - ili hinna , í höllunum við Ægissíð - una og þar í kring . Að auki var hleg - ið að því í besta bekknum í Meló að tvíburarnir vissu ekki hvað pabbi þeirra héti ; hann mun hafa heitið annaðhvort William að fornafni eða Williams að eftirnafni ? frekari upplýsingar voru ekki um hann . Tvíburarnir skildu líka fljótt að þeir tilheyrðu ekki heimi hinna barnanna og myndu aldrei verða samþykktir í þeirra hóp ; fóru að vanrækja skólann og sækja félagsskap annað , fullir mótþróa og beiskju auðvitað , og í stuttu máli lá leið þeirra fljótt niður á við . Strax á unglingsárum var það drykkja , læknadóp , innbrot og smáglæpir , og svo ævi með æ meiri drykkju , útskúfun og örvæntingu . Það var semsé annar þessara bræðra sem hafði samband við mig , þá hátt á sextugsaldri , og bú - inn loksins að bíta af sér neysluna . Ég fann fljótt að þessi maður ? Hreinn Vilhjálmsson ? myndi sjálfur geta skrifað , og það gerði hann ; ? skálduð ævisaga ? hans kom út 2005 hjá Máli og menningu undir titlinum ? Bæjarins verstu . ? Mér var sýndur sá heiður að fá eftir mig tilvitnun á kápunni þar sem meðal annars stendur : ? Hann óð gegnum fjóshaug mannlífsins en sagan hans glitrar eins og perla . ?? Stimplaði sig út ? Þess má geta að tvíburabróðir Hreins hét Leifur . Hann reyndi líka Einar Kárason rithöfundur skrifar Þér að segja Saga Alþýðuflokksins ? Þetta er sagan um baráttu fátækrar alþýðu fyrir því að geta lifað mannsæmandi lífi . ?? Og gestkomandi drengirnir urðu furðu lostnir , og flúðu svo er þeir þurftu að komast á klósett , og var bent á hrörlegan útikamarinn .